Държавен вестник, бр. 2, 2015 г., стр. 29

БРОЙ  2	
Д Ъ Р Ж А В Е Н  В Е С Т Н И К 	
СТР.  29  
съгласно чл. 6, ал. 2, т. 1 спортистът трябва 
да установи как забранената субстанция е 
влязла в неговия организъм.
21. „Липса на значителна вина или небреж-
ност“ има в случаите, в които спортистът 
установява, че неговата вина или небрежност 
при разглеждането им спрямо наличните об-
стоятелства и предвид критериите за липса на 
вина или небрежност не са били съществени 
във връзка с нарушението на антидопинговите 
правила. Освен в случай с непълнолетен, за 
всяко нарушение съгласно чл. 6, ал. 2, т. 1 
спортистът трябва да установи как забранената 
субстанция е влязла в неговия организъм.
22. „Лице“ е всяко физическо лице, орга-
низация или друго юридическо лице.
23. „Лицензирана спортна организация“ е 
организация, регистрирала и картотекирала 
състезателните права на спортистите.
24. „Лишаване от права“ е забрана за учас-
тие поради нарушение на антидопинговите 
правила на спортист или длъжностно лице в 
състезания или дейности в областта на спорта, 
свързани с управлението или подпомагането 
на тренировъчния и състезателния процес, 
както и лишаване от финансиране по реда 
на чл. 97.
25. „Маркер“ е съединение, група съедине-
ния или биологични показатели, които сочат 
към използване на забранена субстанция или 
забранен метод.
26. „Международен стандарт“ е стандарт, 
приет от САА в подкрепа на кодекса. Спазва-
нето на международен стандарт (за разлика от 
спазването на всякакви други норми, практики 
или процедури) е достатъчно условие, за да 
се счита, че разписаните в него процедури са 
били осъществени правилно. Международните 
стандарти включват и издадените съгласно 
тях технически документи.
27. „Международна спортна проява“ е 
спортна проява, чийто ръководен орган или 
орган за назначаване на технически лица 
е Международният олимпийски комитет, 
Международният параолимпийски комитет, 
международна спортна организация, органи-
затор на спортни прояви от най-висок ранг, 
или друга международна спортна организация.
28. „Метаболит“ е субстанция, произведена 
чрез процес на биотрансформация.
29. „Място на спортна проява“ е мястото 
или местата, определени от ръководния орган 
на спортната проява.
30. „Национална антидопингова организа-
ция“ е юридическо лице, което всяка държава 
обособява като притежател на основните 
правомощия и отговорности на национално 
ниво, свързани с приемането и прилагането 
на антидопингови правила, ръководенето на 
вземане на проби, управлението на резултати 
от проверки и провеждането на изслушвания. 
Ако такъв орган не бъде обособен от ком-
петентните публични власти на съответната 
държава, неговите функции се поемат от 
националния олимпийски комитет или от 
обособен от него орган.
31. „Национален олимпийски комитет“ е 
организация, призната от Международния 
олимпийски комитет. В Република България 
национален олимпийски комитет е Българ-
ският олимпийски комитет.
32. „Национална спортна проява“ е спорт-
на проява или състезание, в което участват 
спортисти на международно или национално 
ниво, но не е международна проява.
33. „Неблагоприятен аналитичен резултат“ 
е резултат, отразен в доклад от акредитирана 
от САА лаборатория или друга одобрена от 
САА лаборатория, съгласно който в дадена 
проба е установено – съгласно Международния 
стандарт за лаборатории на САА и техниче-
ските документи към него – наличие на заб-
ранена субстанция или нейни метаболити или 
маркери (включително завишени количества 
ендогенни субстанции) или доказателство за 
използване на забранен метод.
34. „Неблагоприятен профилен резултат“ 
е резултат, описан в приложимите междуна-
родни стандарти като неблагоприятен.
35. „Непълнолетно лице“ е физическо лице, 
което не е навършило 18 години.
36. „Опит“ е умишлено предприемане на 
действие, чиято цел е извършване на нару-
шение на антидопинговите правила. Няма 
нарушение на антидопинговите правила един-
ствено въз основа на опит за извършване на 
нарушение, ако лицето се откаже от опита 
преди разкриването му от трето лице, което 
не е замесено.
37. „Организации за спортни прояви от най-
висок ранг“ са континенталните сдружения 
от национални олимпийски комитети и други 
международни многоспортови организации, 
които функционират като ръководни органи 
на континентални, регионални и други меж-
дународни спортни прояви.
38. „Отборен спорт“ е спорт, в чиито със-
тезания е позволена смяната на играчи.
39. „Период на спортната проява“ е времето 
между началото и края на дадена спортна 
проява съгласно установеното от нейния ръ-
ководен орган.
40. „Подписали страни“ са юридическите 
лица, които са подписали Кодекса и са дали 
съгласие за неговото спазване.
41. „Последици от нарушаване на антидо-
пинговите правила“ са:
а) анулиране на резултати (дисквали-
фициране) – обявяване на постигнатите от 
спортиста резултати в конкретно състезание 
или спортна проява за невалидни с всички 
произтичащи от това последици, включително 
отнемане на медали, точки и награди;
б) лишаване от права – забрана за участие 
на спортист или друго лице в състезания 
или други дейности за определен период от